CELEX: 62007CJ0311
Language: ro
Date: 2008-07-17 00:00:00
Title: Hotărârea Curții (camera a opta) din 17 iulie 2008.#Comisia Comunităților Europene împotriva Republicii Austria.#Neîndeplinirea obligațiilor de către un stat membru - Directiva 89/105/CEE - Includerea medicamentelor de uz uman în domeniul de aplicare al sistemelor naționale de asigurări de sănătate - Articolul 6 punctul 1 - Lista medicamentelor cuprinse în sistemul național de asigurări de sănătate care stabilește trei categorii distincte din punctul de vedere al condițiilor de rambursare - Termen de adoptare a unei decizii privind cererea de includere a unui medicament în categoriile prevăzute de această listă care oferă condițiile de rambursare cele mai favorabile.#Cauza C-311/07.

Hotărârea Curții (Camera a opta) din 17 iulie 2008 – Comisia/Austria
      (Cauza C‑311/07)
      „Neîndeplinirea obligațiilor de către un stat membru – Directiva 89/105/CEE – Includerea medicamentelor de uz uman în domeniul de aplicare al sistemelor naționale de asigurări de sănătate – Articolul 6 punctul 1 – Lista medicamentelor cuprinse în sistemul național de asigurări de sănătate care stabilește trei categorii distincte din
         punctul de vedere al condițiilor de rambursare – Termen de adoptare a unei decizii privind cererea de includere a unui medicament în categoriile prevăzute de această listă
         care oferă condițiile de rambursare cele mai favorabile”
      
      1.                     Acțiune în constatarea neîndeplinirii obligațiilor – Examinarea de către Curte a temeiniciei – Situație care trebuie luată
            în considerare – Situația la expirarea termenului stabilit în avizul motivat (art. 226 CE) (a se vedea punctul 26)
      2.                     Apropierea legislațiilor – Produse farmaceutice – Directiva 89/105 – Medicamente de uz uman – Cerere privind includerea unui
            medicament pe lista medicamentelor cuprinse în sistemul național de asigurări de sănătate (Directiva 89/105 a Consiliului,
            art. 6 pct. 1 primul paragraf) (a se vedea punctele 33-39)
      Obiectul 
      
         
               Neîndeplinirea obligațiilor de către un stat membru – Încălcarea articolului 6 punctul 1 din Directiva 89/105/CEE a Consiliului
                  din 21 decembrie 1988 privind transparența măsurilor care reglementează stabilirea prețurilor medicamentelor de uz uman și
                  includerea acestora în domeniul de aplicare al sistemelor naționale de asigurări de sănătate (JO L 40, p. 8, Ediție specială
                  05/vol. 2, p. 84) – Reglementare națională privind securitatea socială care stabilește o listă de medicamente cuprinse în
                  sistemul de asigurări de sănătate ce conține trei categorii de medicamente care se disting din punctul de vedere al condițiilor
                  de rambursare – Lipsa stabilirii unui termen corespunzător celui prevăzut la articolul 6 punctul 1 din Directiva 89/105/CEE
                  pentru deciziile privind includerea medicamentelor în categoriile mai favorabile
               
            Dispozitivul 
      
         
                  1)
               
               
                  
               
               
                  	Prin faptul că nu a prevăzut un termen, în conformitate cu articolul 6 punctul 1 din Directiva 89/105/CEE a Consiliului din
                     21 decembrie 1988 privind transparența măsurilor care reglementează stabilirea prețurilor medicamentelor de uz uman și includerea
                     acestora în domeniul de aplicare al sistemelor naționale de asigurări de sănătate, pentru adoptarea deciziilor privind cererile
                     de includere a medicamentelor în secțiunea galbenă sau în secțiunea verde din Codul de rambursare a medicamentelor prevăzut
                     prin Legea generală privind asigurările sociale (Allgemeines Sozialversicherungsgesetz), astfel cum a fost modificată prin
                     Legea din 2003 pentru modificarea legii privind asigurările sociale (Sozialversicherungs-Änderungsgesetz 2003), Republica
                     Austria nu și‑a îndeplinit obligațiile care îi revin în temeiul acestei dispoziții.
                  
               
            
         
                  2)
               
               
                  
               
               
                  	Obligă Republica Austria la plata cheltuielilor de judecată.